Κανόνες Χρήσης Μηχανουργείου

Η χρήση του μηχανουργείου είναι μία εξαιρετικά επικίνδυνη εργασία. Με το παρών συμφωνητικό αποδέχομαι ανεπιφύλακτα και τηρώ τους παρακάτω όρους για την χρήση του Μηχανουργείου στο εργαστήριο Συστημικής Εμβιομηχανικής του Τομέα Αυτόματου Ελέγχου και Μηχανολογικών Κατασκευών της Σχολής Μηχανολόγων Μηχανικών του Εθνικού Μετσόβιου Πολυτεχνείου Εργαστήριο.

* Φοράω ποδιά εργασίας κατά την χρήση εργαλειομηχανών
* Φοράω προστατευτικά γυαλιά σε εργασίες κοπής και κατεργασίας (τρύπημα, φρεζάρισμα, τορνάρισμα)
* Φοράω την ειδική μάσκα και γάντια για τη συγκόλληση ή όταν βοηθάω σε συγκόλληση
* Φοράω γάντια κατά την μεταχείριση βαρίων αντικειμένων (παλέτες, γυαλιά κτλ)
* Έχω δεμένα τα μαλλιά μου κατά την χρήση εργαλειομηχανών
* Μαζεύω σταθερά τα μανίκια μου και δεν έχω ριχτά μανίκια / ρούχα κατά την χρήση εργαλειομηχανών
* Αφαιρώ κάθε κόσμημα από τους καρπούς μου και το λαιμό κατά την χρήση εργαλειομηχανών
* Χρησιμοποιώ τα προστατευτικά της εργαλειομηχανής
* Δεν χειρίζομαι εργαλειομηχανές σε περιόδους ασθένειας και όταν η ψυχολογική μου κατάσταση δεν το επιτρέπει (κόπωση, άγχος, εκνευρισμός κλπ)
* Δεν χειρίζομαι εξοπλισμό του εργαστηρίου εάν δεν έχω εν ενεργεία ιδιωτική ή δημόσια ασφάλεια υγείας
* Τις εργασίες σε βαριές εργαλειομηχανές τις εκτελώ πάντα με την παρουσία ενός επιβλέποντα και ποτέ μόνος μου. Ο προαναφερθέν επιβλέπον είναι απαραίτητο να έχει λάβει την εκπαίδευση για τις μεθόδους ασφαλείας του χώρου και να βρίσκεται σε μια απόσταση το λιγότερο 5 μέτρων δίχως εμπόδια από το πάνελ χειρισμού της εργαλειομηχανής.
* Έχω γνώση για την τοποθεσία και το περιεχόμενο του κιτ πρώτων βοηθειών καθώς και την εκπαίδευση να το χρησιμοποιώ
* Γνωρίζω την τοποθεσία και τον τρόπο χρήσης του πυροσβεστήρα
* Έχω την πλήρη ευθύνη να καθαρίζω τον χώρο εργασίας μετά το πέρας την εργασία μου και να τοποθετήσω τα εργαλεία που χρησιμοποίησα στην θέση τους. Το κάνω *την ίδια μέρα* και όχι την επόμενη. Διατηρώ τον χώρο του μηχανουργείου καθαρό, τις εργαλειομηχανές συντηρημένες και τα εργαλεία στην θέση τους.
* Ενημερώνω μέσα στην ίδια μέρα με email τον υπεύθυνο (leo@mail.ntua.gr) για κάθε αναλώσιμο που χρειάζεται ή ζημιά που γίνεται (φθαρμένα εργαλεία, εξαρτήματα, μηχανήματα) και αναλαμβάνω την διαδικασία της αγοράς (χωρίς καμία δική μου οικονομική επιβάρυνση).
* Έχω την πλήρη ευθύνη να απενεργοποιήσω την γενική παροχή ρεύματος αφαιρώντας την προσωπική μου κάρτα ασφαλείας όταν δεν χρησιμοποιώ τα μηχανήματα.
* Απαγορεύεται αυστηρά να δίνω την κάρτα μου σε 3ους και είναι καθαρά δική μου ευθύνη άμα κάποιος χρησιμοποιήσει την κάρτα μου για να δουλέψει τα μηχανήματα.

Έχω λάβει εκπαίδευση από ειδικευμένο προσωπικό του εργαστηρίου για:

* τους χώρους του μηχανουργείου
* την λειτουργία, τον χειρισμό και την συντήρηση των εργαλειομηχανών και των εργαλείων τους
* την λειτουργία, τον χειρισμό και την συντήρηση των εργαλείων χειρός (ηλεκτρικών και μη)
* την μεθοδολογία και τους κανόνες ασφαλείας και υγιεινής του μηχανουργείου

Έχω ενημερωθεί εκτενώς και αναγνωρίζω τους κινδύνους του χειρισμού εργαλειομηχανών. Αναλαμβάνω την ευθύνη για οτιδήποτε συμβεί σε εμένα ή σε άλλους ως αποτέλεσμα του χειρισμού μηχανημάτων κατεργασίας από εμένα.

Αποδέχομαι την ευθύνη για την σωστή και ασφαλής λειτουργία του χώρου του μηχανουργείου του εργαστηρίου Συστημικής Εμβιομηχανικής του Τομέα Αυτόματου ελέγχου και μηχανολογικών κατασκευών της Σχολής Μηχανολόγων Μηχανικών του Εθνικού Μετσόβιου Πολυτεχνείου

|  |  |
| --- | --- |
| ο Υπεύθυνος Καθηγητής:……………………………Υπογραφή:…………………………… | Ο Υπογράφων:……………………………Υπογραφή:…………………………… |